Kamu bisa jelasin ke aku soal Flerovium dalam bahasa melayu?

Flerovium (dahulunya ununquadium) ialah unsur kimia radioaktif yang bersimbol Fl (dahulunya Uuq) dan nombor atom 114. Ia dinamakan bersempenan ahli fizik Soviet Georgy Flyorov, pengasas Joint Institute for Nuclear Research di Dubna, Rusia, di mana unsur ini ditemui. Namanya diterima IUPAC pada 31 Mei 2012.

Kira-kira 80 reputan atom ununquadium telah diperhatikan setakat ini, 50 secara langsung dan 30 daripada pereputan unsur-unsur ununhexium dan ununoctium yang lebih berat. Semua reputan dikatakan berpunca daripada lima isotop berjiran dengan nombor jisim 285–289. Isotop paling tahan lama yang diketahui kini ialah 289Uuq dengan separuh hayat ~2.6 s, namun wujudnya bukti isomer nuklear, 289bUuq, dengan separuh hayat ~66 s, yang mungkin merupakan antara nukleus yang paling tahan lama dalam kawasan unsur super berat.

Kajian kimia yang dilakukan pada tahun 2007 terang-terang menunjukkan bahawa ununquadium memiliki sifat-sifat bukan eka-plumbum dan kelihatan berlaku sebagai unsur super berat pertama yang memperlihatkan sifat-sifat seakan gas adi disebabkan kesan relativiti.